stanford-oval/wikipedia huggingface dataset:
พระมังคลพุทธเจ้า
ดูเพิ่ม

พระพุทธเจ้า
พระพุทธเจ้าในอดีต
| ก่อนหน้า |  | พระมังคลพุทธเจ้า |  | ถัดไป |
| --- | --- | --- | --- | --- |
| พระโกณฑัญญพุทธเจ้า 100,000 ปี |  | พระพุทธเจ้าในอดีต องค์ที่ ๔   (90,000 ปี) |  | พระสุมนพุทธเจ้า (90,000 ปี) |
| ด ค กพระพุทธเจ้า |
| --- | --- | --- |
| ประเภท |  อนุพุทธะ  ปัจเจกพุทธะ  สัมมาสัมพุทธะ  |  |
| พระพุทธเจ้าในอดีต (ตามคัมภีร์พุทธวงศ์) |  พระตัณหังกรพุทธเจ้า  พระเมธังกรพุทธเจ้า  พระสรณังกรพุทธเจ้า  พระทีปังกรพุทธเจ้า  พระโกณฑัญญพุทธเจ้า  พระมังคลพุทธเจ้า  พระสุมนพุทธเจ้า  พระเรวตพุทธเจ้า  พระโสภิตพุทธเจ้า  พระอโนมทัสสีพุทธเจ้า  พระปทุมพุทธเจ้า  พระนารทพุทธเจ้า  พระปทุมุตรพุทธเจ้า  พระสุเมธพุทธเจ้า  พระสุชาตพุทธเจ้า  พระปิยทัสสีพุทธเจ้า  พระอัตถทัสสีพุทธเจ้า  พระธัมมทัสสีพุทธเจ้า  พระสิทธัตถพุทธเจ้า  พระติสสพุทธเจ้า  พระปุสสพุทธเจ้า  พระวิปัสสีพุทธเจ้า  พระสิขีพุทธเจ้า  พระเวสสภูพุทธเจ้า  พระกกุสันธพุทธเจ้า  พระโกนาคมนพุทธเจ้า  พระกัสสปพุทธเจ้า  |  |
| พระพุทธเจ้าในปัจจุบัน |  พระโคตมพุทธเจ้า  |  |
| พระพุทธเจ้าในอนาคต (ตามคัมภีร์อนาคตวงศ์) |  พระศรีอริยเมตไตรย  พระรามสัมพุทธเจ้า  พระธรรมราชาสัมพุทธเจ้า  พระธรรมสามีสัมพุทธเจ้า  พระนารทสัมพุทธเจ้า  พระรังสีมุนีสัมพุทธเจ้า  พระเทวเทพสัมพุทธเจ้า  พระนรสีหสัมพุทธเจ้า  พระติสสสัมพุทธเจ้า  พระสุมังคลสัมพุทธเจ้า  |  |
| พระธยานิพุทธะตามคติมหายาน |  พระไวโรจนพุทธะ  พระอักโษภยพุทธะ  พระอมิตาภพุทธะ  พระรัตนสัมภวพุทธะ  พระอโมฆสิทธิพุทธะ  |  |
| พระพุทธเจ้าองค์อื่น ๆ ตามคติมหายาน |  อาทิพุทธะ  พระไภษัชยคุรุ  พระสัทธรรมวิทยาตถาคต  พระสหัสประภาราชาศานติสถิตยตตถาคต  พระประภูตรัตนะ  |  |
อะโดบี โฟโตชอป

| --- | --- |

ผู้ออกแบบ: Thomas Knoll John Knoll
นักพัฒนา: อะโดบีซิสเต็มส์
วันที่เปิดตัว: 19 กุมภาพันธ์ 1990; 34 ปีก่อน (1990-02-19)

รุ่นเสถียร: 2023 (25.1)    / 26 ตุลาคม พ.ศ. 2566 (2023-10-26); 467 วันก่อน
 
ภาษาที่เขียน: C++
ระบบปฏิบัติการ: วินโดวส์ 10 เวอร์ชัน 22H2 macOS 11.0
แพลตฟอร์ม: x86-64 ARM64
ภาษา: 26 ภาษา
ประเภท: ซอฟต์แวร์กราฟิก
สัญญาอนุญาต: แชร์แวร์ ซอฟต์แวร์บริการ
เว็บไซต์: www.adobe.com/products/photoshop.html
อะโดบี โฟโตชอป (Adobe Photoshop) มักเรียกสั้น ๆ ว่า โฟโตชอป เป็นโปรแกรมประยุกต์ที่มีความสามารถในการจัดการแก้ไขและตกแต่งรูปภาพ (photo editing and retouching) แบบแรสเตอร์ ผลิตโดยบริษัทอะโดบีซิสเต็มส์ ซึ่งผลิตโปรแกรมด้านการพิมพ์อีกหลายตัวที่ได้รับความนิยม เช่น Illustrator และ InDesign ปัจจุบันโปรแกรมโฟโตชอปได้พัฒนามาถึงรุ่น CC (Creative Cloud)
ประวัติ

นักศึกษาปริญญาจากมิชิแกนชื่อ ธอมัส โนล (Thomas Knoll) ได้สร้างซอฟต์แวร์สำหรับทำภาพสีเฉดเทาขาวดำในชื่อ "ดิสเพลย์" (Display) ซึ่งต่อมาได้มีการพัฒนามาเป็นโฟโต้ชอปในปัจจุบัน  บริษัทอะโดบีได้พัฒนาโฟโตชอปให้สามารถใช้งานกับไมโครซอฟท์วินโดวส์ได้ ในโฟโตชอปรุ่น 2.5 หลังจากที่พัฒนารุ่นแรกสำหรับเครื่องแมคอินทอชเท่านั้น และได้พัฒนาต่อเนื่องมาจนกระทั่งรุ่นปัจจุบัน รุ่น PC
ความสามารถ > ตกแต่งภาพ

โปรแกรมโฟโตชอปเป็นโปรแกรมที่มีความสามารถใช้ได้หลายรอบในการจัดการไฟล์ข้อมูลรูปภาพที่มีประสิทธิภาพ การทำงานกับไฟล์ข้อมูลรูปภาพของโฟโตชอปนั้น ส่วนใหญ่จะทำงานกับไฟล์ข้อมูลรูปภาพที่จัดเก็บข้อมูลรูปภาพแบบ Raster โฟโตชอปสามารถใช้ในการตกแต่งภาพได้หลากหลาย เช่น ลบตาแดง, ลบรอยแตกของภาพ, ปรับแก้สี, เพิ่มสีและแสง หรือการใส่เอฟเฟกต์ให้กับรูป เช่น ทำภาพสีซีเปีย, การทำภาพโมเซค, การสร้างภาพพาโนรามาจากภาพหลายภาพต่อกัน นอกจากนี้ยังใช้ได้ในการตัดต่อภาพ และการซ้อนฉากหลังเข้ากับภาพ
โฟโตชอปสามารถทำงานกับระบบสี RGB, CMYK, Lab และ Grayscale และสามารถจัดการกับไฟล์รูปภาพที่สำคัญได้ เช่น ไฟล์นามสกุล JPG, GIF, PNG, TIF, TGA โดยไฟล์ที่โฟโตชอปจัดเก็บในรูปแบบเฉพาะของตัวโปรแกรมเอง จะใช้นามสกุลของไฟล์ว่า PSD จะสามารถจัดเก็บคุณลักษณะพิเศษของไฟล์ที่เป็นของโฟโตชอป เช่น เลเยอร์, ชันแนล, โหมดสี รวมทั้งสไลส์ ได้ครบถ้วน
คุณสมบัติพื้นฐานของโปรแกรม

โปรแกรม Photo shop เป็นโปรแกรมในตระกูล Adobe ที่ใช้สำหรับตกแต่งภาพถ่ายและภาพกราฟิก ได้อย่างมีประสิทธิภาพ ไม่ว่าจะเป็นงานด้านสิ่งพิมพ์ นิตยสาร และงานด้านมัลติมีเดีย อีกทั้งยังสามารถ retouching ตกแต่งภาพและการสร้างภาพ ซึ่งกำลังเป็นที่นิยมสูงมากในขณะนี้ เราสามารถใช้โปรแกรม Photoshop ในการตกแต่งภาพ การใส่ Effect ต่าง ๆ ให้กับภาพ และตัวหนังสือ การทำภาพขาวดำ การทำภาพถ่ายเป็นภาพเขียน การนำภาพมารวมกัน การ Retouch ตกแต่งภาพต่าง ๆ
สามารถเรียนรู้วิธีการใช้โปรแกรม Adobe Photoshop นี้ได้ด้วยตัวเอง  สามารถที่จะทำการแก้ไขภาพ ตกแต่งภาพ ซ้อนภาพในรูปแบบต่าง ๆ ได้อย่างง่ายดาย และสิ่งที่ขาดไม่ได้ก็คือ การใส่ข้อความประกอบลงในภาพด้วย  และเนื่องด้วย Adobe Photoshop มีการพัฒนาโปรแกรมมาอย่างต่อเนื่อง แต่ที่สำคัญ เมื่อเรียนรู้การใช้คำสั่งในเวอร์ชันเก่า ก็ยังคงสามารถนำไปประยุกต์ใช้กับเวอร์ชันใหม่ ๆ ได้ด้วย
ความสามารถพื้นฐานของ Adobe photoshop ที่ควรทราบ

1.ตกแต่งหรือแก้ไขรูปภาพได้
2.ตัดต่อภาพบางส่วน หรือที่เรียกว่า crop ภาพ
3.เปลี่ยนแปลงสีของภาพ จากสีหนึ่งเป็นอีกสีหนึ่งได้
4.สามารถลากเส้น แบบฟรีสไตล์ หรือใส่รูปภาพ สี่เหลี่ยม วงกลม หรือสร้างภาพได้อย่างอิสระ
5.มีการแบ่งชั้นของภาพเป็น Layer สามารถเคลื่อนย้ายภาพได้เป็นอิสระต่อกัน
6.การทำ cloning ภาพ หรือการทำภาพซ้ำในรูปภาพเดียวกัน
7.เพิ่มเติมข้อความ ใส่ effect ของข้อความได้
8.Brush หรือแปรงทาสี ที่สามารถเลือกรูปแบบสำเร็จรูปในการสร้างภาพได้และอื่นๆ อีกมากมาย
ส่วนประกอบของโปรแกรม

1. เมนูของโปรแกรม Application menu หรือ Menu bar ประกอบด้วย
1.1 File หมายถึง รวมคำสั่งที่ใช้จัดการกับไฟล์รูปภาพ เช่น สร้างไฟล์ใหม่, เปิด, ปิด, บันทึกไฟล์, นำเข้าไฟล์, ส่งออกไฟล์ และอื่น ๆ ที่เกี่ยวกับไฟล์
1.2 Edit หมายถึง รวมคำสั่งที่ใช้สำหรับแก้ไขภาพ และปรับแต่งการทำงานของโปรแกรมเบื้องต้น เช่น ก๊อปปี้, วาง, ยกเลิกคำสั่ง, แก้ไขเครื่องมือ และอื่น ๆ
1.3 Image หมายถึง รวมคำสั่งที่ใช้ปรับแต่งภาพ เช่น สี, แสง, ขนาดของภาพ (image size), ขนาดของเอกสาร (canvas), โหมดสีของภาพ, หมุนภาพ และอื่น ๆ
1.4 Layer หมายถึง รวมคำสั่งที่ใช้จัดการกับเลเยอร์ ทั้งการสร้างเลเยอร์, แปลงเลเยอร์ และการจัดการกับเลเยอร์ในด้านต่าง ๆ
1.5 select  รวม คำสั่งเกี่ยวกับการเลือกวัตถุหรือพื้นที่บนรูปภาพ (Selection) เพื่อนำไปใช้งานร่วมกับคำสั่งอื่น ๆ เช่น เลือกเพื่อเปลี่ยนสี, ลบ หรือใช้เอฟเฟกต์ต่าง ๆ กับรูปภาพ
1.6 Filter เป็นคำสั่งการเล่น Effects ต่างๆสำหรับรูปภาพและวัตถุ
1.7 View เป็นคำสั่งเกี่ยวกับมุมมองของภาพและวัตถุในลักษณะต่างๆ เช่น การขยายภาพและย่อภาพให้ดูเล็ก
1.8 Window  เป็นส่วนคำสั่งในการเลือกใช้อุปกรณ์เสริมต่างๆที่จำเป็นในการใช้สร้าง Effects ต่าง ๆ
1.9 Help เป็นคำสั่งเพื่อแนะนำเกี่ยวกับการใช้โปรแกรมฯ และจะมีรายละเอียดของโปรแกรมอยู่ในนั้น
2. เมนูของพื้นที่ทำงาน Panel menu
Panel (พาเนล) เป็นวินโดว์ย่อย ๆ ที่ใช้เลือกรายละเอียด หรือคำสั่งควบคุมการทำงานต่าง ๆ ของโปรแกรม ใน Photoshop มีพาเนลอยู่เป็นจำนวนมาก เช่น พาเนล Color ใช้สำหรับเลือกสี, พาเนล Layers ใช้สำหรับจัดการกับเลเยอร์ และพาเนล Info ใช้แสดงค่าสีตรงตำแหน่งที่ชี้เมาส์ รวมถึงขนาด/ตำแหน่งของพื้นที่ที่เลือกไว้
3. พื้นที่ทำงาน Stage หรือ Panel
เป็นพื้นที่ว่างสำหรับแสดงงานที่กำลังทำอยู่
4. เครื่องมือที่ใช้งาน Tools panel หรือ Tools box
Tool Panel (ทูลพาเนล) หรือ กล่องเครื่องมือ จะประกอบไปด้วยเครื่องมือต่าง ๆ ที่ใช้ในการวาด ตกแต่ง และแก้ไขภาพ เครื่องมือเหล่านี้มีจำนวนมาก ดังนั้นจึงมีการรวมเครื่องมือที่ทำหน้าที่คล้าย ๆ กันไว้ในปุ่มเดียวกัน โดยจะมีลักษณะรูปสามเหลี่ยมอยู่บริเวณมุมด้านล่างดังภาพ 2 เพื่อบอกให้รู้ว่าในปุ่มนี้ยังมีเครื่องมืออื่นอยู่ด้วย
5. สิ่งที่ควบคุมเครื่องมือที่ใช้งาน Tools control menu หรือ Option bar
Option Bar (ออปชันบาร์) เป็นส่วนที่ใช้ปรับแต่งค่าการทำงานของเครื่องมือต่าง ๆ โดยรายละเอียดในออปชั่นบาร์จะเปลี่ยนไปตามเครื่องมือที่เราเลือกจากทูลบ็อกซ์ในขณะนั้น เช่น เมื่อเราเลือกเครื่องมือ Brush (พู่กัน) บนออปชันบาร์จะปรากฏออปชันที่ใช้ในการกำหนดขนาด และลักษณะหัวแปรง, โหมดในการระบายความโปร่งใสของสี และอัตราการไหลของสี เป็นต้น
แหล่งข้อมูลอื่น

เว็บโปรแกรมโฟโตชอป
photoshop indir เก็บถาวร 2012-04-10 ที่ เวย์แบ็กแมชชีน
| ด ค กโปรแกรมประยุกต์ต่าง ๆ ของอะโดบีซิสเต็มส์ |
| --- | --- | --- |
| Creative Suite |  After Effects  Contribute  Dreamweaver  Encore  Flash  Fireworks  Illustrator  InCopy  InDesign  OnLocation  Photoshop  Premiere Pro  Soundbooth  |  |
| Shared |  Bridge  Device Central  Dynamic Link  Version Cue  |  |
| Technical Communication Suite |  Acrobat  Captivate  FrameMaker  RoboHelp  |  |
| เดสก์ทอป |  Audition  Director  PageMaker  Photoshop Lightroom  |  |
| เซิร์ฟเวอร์ |  ColdFusion  LiveCycle  Flash Media Server  JRun  Premiere Express  Photoshop Express  |  |
| เลิกพัฒนาแล้ว |  GoLive  ImageReady  Stock Photos  |  |
ศุภนันท์ บุรีรัตน์

| ข้อมูลส่วนตัว |
| --- | --- | --- | --- |
ชื่อเต็ม:  ศุภนันท์ บุรีรัตน์
วันเกิด:   (1993-12-10) 10 ธันวาคม ค.ศ. 1993 (31 ปี)
สถานที่เกิด:  จันทบุรี ประเทศไทย
ส่วนสูง:  1.79 m (5 ft 10 1⁄2 in)
ตำแหน่ง:  แบ็กขวา / เซ็นเตอร์แบ็ก
ข้อมูลสโมสร
สโมสรปัจจุบัน:  การท่าเรือ
หมายเลข:  4
สโมสรเยาวชน
2005–2009:  เจเอ็มจี อคาเดมี
2010:  เมืองทอง ยูไนเต็ด
สโมสรอาชีพ*
| ปี |  ทีม |  ลงเล่น |  (ประตู) |
| 2010–2017 |  เมืองทอง ยูไนเต็ด |  0 |  (0) |
| 2011 |  → แอร์ฟอร์ซ เซ็นทรัล (ยืมตัว) |  12 |  (0) |
| 2012 |  → นครนายก (ยืมตัว) |  19 |  (0) |
| 2012 |  → จันทบุรี (ยืมตัว) |  10 |  (0) |
| 2013 |  → ทีทีเอ็ม (ยืมตัว) |  16 |  (0) |
| 2015–2017 |  → พัทยา ยูไนเต็ด (ยืมตัว) |  57 |  (5) |
| 2018 |  พัทยา ยูไนเต็ด |  22 |  (1) |
| 2019–2022 |  สมุทรปราการ ซิตี้ |  55 |  (3) |
| 2019 |  → เมืองทอง ยูไนเต็ด (ยืมตัว) |  27 |  (1) |
| 2022– |  การท่าเรือ |  40 |  (3) |
ทีมชาติ‡
| 2022– |  ไทย |  16 |  (1) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 17 กันยายน 2022 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 16 มกราคม 2023
ศุภนันท์ บุรีรัตน์ (10 ธันวาคม พ.ศ. 2536) เป็นนักฟุตบอลชาวไทย เล่นในตำแหน่งแบ็กขวา ปัจจุบันได้ลงเล่นให้กับการท่าเรือ ในไทยลีก และทีมชาติไทย
เกียรติประวัติ > ทีมชาติ

ฟุตบอลชิงแชมป์แห่งชาติอาเซียน (1): 2022
แหล่งข้อมูลอื่น

"ไทย - S. Bureerat - Profile with news, career statistics and history - Soccerway". th.soccerway.com. สืบค้นเมื่อ 2016-09-26.
| ด ค กผู้เล่นชุดปัจจุบันของสโมสรฟุตบอลการท่าเรือ  |
| --- | --- |
 1 สมพร  3 อัซนาวี  4 ศุภนันท์  5 ปูโตร  6 เฉลิมศักดิ์  7 ปกรณ์  8 ธนบูรณ์  9 ทาร์เดลี  10 บดินทร์  11 แอมลาปา  14 ธีรศักดิ์  15 จตุรพัช  16 ชินวัฒน์  17 ฟันดี  18 ปฐมพล  22 อามูริม  23 เควิน  26 ดูมบูยา  27 ธิติ  30 อานนท์  33 ชิมูระ  35 ฮันนี  36 วรวุฒิ  37 ชานุกูล  44 วรชิต  47 สิทธา  62 ชัยวัฒน์  88 ชยพิพัฒน์  89 พีรดนย์  99 ธนาสิทธิ์  หัวหน้าผู้ฝึกสอน: โชคทวี 
| ด ค กรายชื่อนักกีฬาทีมชาติไทย – เอเชียนคัพ 2023 |
| --- | --- | --- |
|  1 ศิวรักษ์  2 สันติภาพ  3 ธีราทร  4 เอเลียส  5 กฤษดา  6 สารัช  7 สุภโชค  8 พิชา  9 ศุภชัย  10 ศุภณัฏฐ์  11 บดินทร์  12 นิโคลัส  13 เจริญศักดิ์  14 รุ่งรัฐ  15 ธีรศักดิ์  16 จักพัน  17 พรรษา  18 วีระเทพ  19 ปฐมพล  20 สรานนท์  21 ศุภนันท์  22 ชาญณรงค์  23 ปฏิวัติ  24 วรชิต  25 พีรดนย์  26 สุพรรณ  ผู้ฝึกสอน: อิชิอิ   |  1 ศิวรักษ์  2 สันติภาพ  3 ธีราทร  4 เอเลียส  5 กฤษดา  6 สารัช  7 สุภโชค  8 พิชา  9 ศุภชัย  10 ศุภณัฏฐ์  11 บดินทร์  12 นิโคลัส  13 เจริญศักดิ์  14 รุ่งรัฐ  15 ธีรศักดิ์  16 จักพัน  17 พรรษา  18 วีระเทพ  19 ปฐมพล  20 สรานนท์  21 ศุภนันท์  22 ชาญณรงค์  23 ปฏิวัติ  24 วรชิต  25 พีรดนย์  26 สุพรรณ  ผู้ฝึกสอน: อิชิอิ   |  |
ลักษณ์ อภิชาติ

| ลักษณ์ อภิชาติ |
| --- | --- |
ชื่อเกิด: ลักษณ์ กุลศิริวุฒิชัย
เกิด: 9 ตุลาคม พ.ศ. 2489
เสียชีวิต: 26 กุมภาพันธ์ พ.ศ. 2547 (57 ปี) โรงพยาบาลราชวิถี
คู่สมรส: วันทนา บุญบันเทิง
บุตร: 3 คน
อาชีพ: นักแสดง
ปีที่แสดง: พ.ศ. 2513 - 2547
ThaiFilmDb
ลักษณ์ อภิชาติ (9 ตุลาคม พ.ศ. 2489-26 กุมภาพันธ์ พ.ศ. 2547) อดีตนักแสดงผู้ล่วงลับ  มีชื่อจริงว่า ลักษณ์ กุลศิริวุฒิชัย เกิดเมื่อวันที่ 9 ตุลาคม พ.ศ. 2489
ประวัติ

ลักษณ์ อภิชาติ ได้ชื่อว่าเป็นนักแสดงที่ทุ่มเทให้กับการแสดงเป็นอย่างมาก โดยเฉพาะในบทบู๊หรือแอ๊คชั่น จนมักได้รับบาดเจ็บอยู่บ่อย ๆ เช่น เรื่อง คมเคียว (พ.ศ. 2517), ชุมแพ (พ.ศ. 2519), และ ทางเสือผ่าน (พ.ศ. 2520) จนได้รับฉายาว่า "ราชาหนังบู๊" โดยเริ่มต้นงานแสดงตั้งแต่ปี พ.ศ. 2513
ในส่วนของภาพยนตร์ชีวิตหรือดราม่า อาทิ สามหัวใจ (พ.ศ. 2519)
ต่อมาในระยะหลังจึงหันมารับบทร้าย จนกลายเป็นดาวร้ายอีกคนในวงการ รวมถึงบทตลกด้วย อาทิ กิ้งก่ากายสิทธิ์ (พ.ศ. 2528)
ชีวิตส่วนตัว สมรสกับ วันทนา บุญบันเทิง นักแสดงสาวในวงการในต้นปี พ.ศ. 2517 มีบุตรด้วยกันทั้งหมด 3 คน โดยบุตรชายคนโต คือ ชล อภิชาติ เป็นนักร้องลูกทุ่งในสังกัดของ พนม นพพร

ลักษณ์ อภิชาติ ถึงแก่กรรมเมื่อวันที่ 26 กุมภาพันธ์ พ.ศ. 2547 ด้วยโรคมะเร็งต่อมน้ำเหลืองที่โรงพยาบาลราชวิถี สิริอายุได้ 57 ปี
ผลงานละครโทรทัศน์

พ.ศ. 2520 : มะกอกสามตะกร้า ช่อง 7
พ.ศ. 2521 : ขุนศึกเสน่หา ช่อง 7
พ.ศ. 2522 : สี่ทิศ ช่อง 7
พ.ศ. 2523 : ดงมนุษย์ ช่อง 3
พ.ศ. 2523 : คนเริงเมือง ช่อง 3
พ.ศ. 2536 : เพลงบินใบงิ้ว ช่อง 9
พ.ศ. 2536 : สุริยาที่รัก ช่อง 9
พ.ศ. 2537 : กระสือ ช่อง 7
พ.ศ. 2537 : ถนนสายสุดท้าย ช่อง 7
พ.ศ. 2537 : ไฟสิ้นเชื้อ ช่อง 3
พ.ศ. 2537 : สารวัตรใหญ่ ช่อง 7
พ.ศ. 2538 : เกราะเพชรเจ็ดสี ช่อง 7
พ.ศ. 2539 : ดอกแก้ว ช่อง 7
พ.ศ. 2539 : พันหนึ่งราตรี ช่อง 7
พ.ศ. 2539 : เสน่ห์บางกอก ช่อง 3
พ.ศ. 2539 : ทาสวังหลัง ช่อง 7
พ.ศ. 2539 : แม่ศรีไพร ช่อง 3
พ.ศ. 2539 : มณีนพเก้า ช่อง 7
พ.ศ. 2540 : สิงหไกรภพ ช่อง 7
พ.ศ. 2540 : มัจจุราชติ๊งต๊อง ช่อง 7
พ.ศ. 2540 : บิ๊กเสี่ย ช่อง 7
พ.ศ. 2541 : คู่เขย คู่ขวัญ ช่อง 7 รับเชิญ
พ.ศ. 2541 : อีสา-รวีช่วงโชติ ช่อง 7 รับเชิญ
พ.ศ. 2541 : แหม่มจ๋า ช่อง 3
พ.ศ. 2542 : นางกวัก ช่อง 7
พ.ศ. 2542 : คู่อันตรายดับเครื่องชน ช่อง 7
พ.ศ. 2542 : กล้าไว้หัวใจไม่จนมุม ช่อง 7
พ.ศ. 2542 : ลักษณวงศ์ ช่อง 7
พ.ศ. 2542 : ขุนเดช ช่อง 7 รับเชิญ
พ.ศ. 2543 : บ้านไร่เรือนตะวัน ช่อง 7
พ.ศ. 2544 : ซิงตึ๊ง ช่อง 3 รับเชิญ
พ.ศ. 2544 : เทพบุตรสุดที่รัก ช่อง 3
พ.ศ. 2544 : จักรแก้ว จักรเพชร ช่อง 3
พ.ศ. 2545 : พระจันทร์แดง ช่อง 3
พ.ศ. 2545 : อิเหนา ช่อง 3
พ.ศ. 2546 : ฝันกลางตะวัน ช่อง 7
พ.ศ. 2546 : ผี ! วิญญาณและความผูกพัน ตอน หยดน้ำสังข์ ช่อง ไอทีวี
พ.ศ. 2547 : รัตตมณี ร.ศ.220 ช่อง 3
ผลงานกำกับ

พ.ศ. 2525 : เทพบุตรข้างถนน
พ.ศ. 2525 : นายอำเภอไข่ดาว
พ.ศ. 2526 : ลูบคมพยัคฆ์ (กำกับคิวบู๊)
พ.ศ. 2528 : นักร้องปืนโหด
พ.ศ. 2531 : ทองเถื่อน
แหล่งข้อมูลอื่น

ข้อมูลจากIMDb
รายชื่อประเทศเรียงตามผลิตภัณฑ์มวลรวมในประเทศ (ราคาตลาด)

แผนภาพประเทศแบ่งตามประมาณการ GDP (ราคาตลาด) แบบตัวเงิน ปี 2024:



  > 20 ล้านล้าน USD
  10–20 ล้านล้าน USD
  5–10 ล้านล้าน USD
  1–5 ล้านล้าน USD

  750 พันล้าน USD – 1 ล้านล้าน USD
  500–750 พันล้าน USD
  250–500 พันล้าน USD
  100–250 พันล้าน USD

  50–100 พันล้าน USD
  25–50 พันล้าน USD
  5–25 พันล้าน USD
  < 5 พันล้าน USD
บทความนี้เป็นการจัดอันดับประเทศตามผลิตภัณฑ์มวลรวมในประเทศ (gross domestic product หรือ GDP) ซึ่งเป็นมูลค่าตลาดของสินค้า หรือบริการขั้นสุดท้ายที่ผลิตภายในประเทศในแต่ละปี โดยค่า GDP ที่ได้นำเสนอนี้ได้ประเมินโดยใช้สกุลเงินดอลลาร์สหรัฐ ณ อัตราแลกเปลี่ยนตามตลาด หรือที่รัฐบาลได้ประกาศไว้
ผลิตภัณฑ์มวลรวมภายในประเทศ

ผลิตภัณฑ์มวลรวมภายในประเทศ (GDP) คือ มูลค่าตลาด ของสินค้าและบริการขั้นสุดท้ายทั้งหมดจากประเทศหนึ่งในปีที่กำหนด ประเทศต่าง ๆ จัดเรียงตามค่าประมาณ GDP ที่ระบุจากสถาบันการเงินและสถิติ ซึ่งคำนวณที่ตลาดหรือเจ้าหน้าที่ของรัฐ อัตราการแลกเปลี่ยน GDP ที่กำหนดไม่ได้คำนึงถึงความแตกต่างของ ค่าครองชีพ ในประเทศต่าง ๆ และผลลัพธ์อาจแตกต่างกันอย่างมากในแต่ละปี โดยขึ้นอยู่กับความผันผวนของอัตราแลกเปลี่ยนของ สกุลเงิน ของประเทศ ความผันผวนดังกล่าวอาจเปลี่ยนอันดับของประเทศจากหนึ่งปีเป็นปีถัดไป แม้ว่ามักจะสร้างความแตกต่างเล็กน้อยหรือไม่มีเลยในมาตรฐานการครองชีพของประชากรก็ตาม
การเปรียบเทียบความมั่งคั่งของประเทศมักจะทำบนพื้นฐานของ ความเท่าเทียมกันของอำนาจซื้อ (PPP) เพื่อปรับความแตกต่างของค่าครองชีพในประเทศต่าง ๆ ตัวชี้วัดอื่น ๆ เช่น ระบุ GDP ต่อหัว และ GDP (PPP) ต่อหัว ใช้สำหรับเปรียบเทียบมาตรฐานการครองชีพของชาติต่าง ๆ โดยรวมแล้ว ตัวเลข PPP ต่อหัวกระจายน้อยกว่าตัวเลข GDP ต่อหัวเล็กน้อย
อันดับเศรษฐกิจของประเทศ มีการเปลี่ยนแปลงอย่างมากเมื่อเวลาผ่านไป สหรัฐอเมริกาแซงหน้าผลลัพธ์ของจักรวรรดิอังกฤษ ประมาณปี 1916 ซึ่งอังกฤษได้แซงหน้าราชวงศ์ชิง ในผลผลิตรวมเมื่อหลายสิบปีก่อน นับตั้งแต่จีน เปลี่ยนผ่านไปสู่เศรษฐกิจที่อิงกับตลาด ผ่านการแปรรูปและการลดกฎระเบียบที่มีการควบคุม ประเทศนี้มีอันดับเพิ่มขึ้นจากอันดับที่ 9 ในปี 1978 เป็นอันดับที่ 2 ในปี 2010 การเติบโตทางเศรษฐกิจของจีนเร่งตัวขึ้นในช่วงเวลานี้ และส่วนแบ่งของ GDP เล็กน้อยทั่วโลกเพิ่มขึ้นจาก 2% ในปี 1980 เป็น 18% ในปี 2021 เหนือสิ่งอื่นใด อินเดียก็กำลังประสบกับภาวะเศรษฐกิจเฟื่องฟูตั้งแต่มีการเปิดเสรีทางเศรษฐกิจในช่วงปี 1990
รายการแรกประกอบด้วยการประมาณการที่รวบรวมโดย World Economic Outlook ของกองทุนการเงินระหว่างประเทศ รายการที่สองแสดงข้อมูลของธนาคารโลก และรายการที่สามประกอบด้วยข้อมูลที่รวบรวมโดยสหประชาชาติ ข้อมูลขั้นสุดท้ายของ IMF สำหรับปีที่ผ่านมาและประมาณการสำหรับปีปัจจุบันมีการเผยแพร่ปีละสองครั้งในเดือนเมษายนและตุลาคม หน่วยงานที่ไม่ใช่อธิปไตย (โลก ทวีป และบางส่วนของดินแดนปกครองตนเอง) และรัฐที่ได้รับการยอมรับในระดับนานาชาติอย่างจำกัด (เช่น โคโซโว และไต้หวัน) รวมอยู่ในรายการที่พวกเขาปรากฏในแหล่งที่มา
ดูเพิ่ม

รายชื่อประเทศเรียงตามมูลค่าการส่งออก
รายชื่อประเทศเรียงตามมูลค่าการนำเข้า
ลวรณ แสงสนิท

| ลวรณ แสงสนิท |
| --- | --- |


ปลัดกระทรวงการคลัง
อยู่ในวาระ
เริ่มดำรงตำแหน่ง  2 ตุลาคม พ.ศ. 2566
รัฐมนตรีว่าการ: เศรษฐา ทวีสิน พิชัย ชุณหวชิร
ก่อนหน้า: กฤษฎา จีนะวิจารณะ
 
ข้อมูลส่วนบุคคล
เกิด: 27 มีนาคม พ.ศ. 2510 (57 ปี) อำเภอเมืองอุตรดิตถ์ จังหวัดอุตรดิตถ์
บุพการี: พลเอกวิโรจน์ แสงสนิท (บิดา) คุณหญิงลักขณา แสงสนิท (มารดา)
ศิษย์เก่า: คณะเศรษฐศาสตร์ จุฬาลงกรณ์มหาวิทยาลัย

ลวรณ แสงสนิท (เกิด 27 มีนาคม พ.ศ. 2510) เป็นข้าราชการชาวไทย ปลัดกระทรวงการคลังของไทย รองประธานกรรมการมูลนิธิคุณหญิงลักขณา แสงสนิท เพื่อโรงเรียนนวมินทราชินูทิศ บดินทรเดชา อดีตอธิบดีกรมสรรพากร อดีตอธิบดีกรมสรรพสามิต
ประวัติ

นายลวรณ แสงสนิท มีชื่อเล่นว่า บั๊ด เกิดเมื่อวันที่ 27 มีนาคม พ.ศ. 2510 ที่ตำบลท่าอิฐ อำเภอเมืองอุตรดิตถ์ จังหวัดอุตรดิตถ์ เป็นบุตรชายคนที่ 2 จากทั้งหมด 3 คนของพลเอกวิโรจน์ แสงสนิท อดีตผู้บัญชาการทหารสูงสุด และอดีตรัฐมนตรีช่วยว่าการกระทรวงคมนาคม กับคุณหญิงลักขณา แสงสนิท จบการศึกษาระดับปริญญาตรีเศรษฐศาสตรบัณฑิตจากคณะเศรษฐศาสตร์ จุฬาลงกรณ์มหาวิทยาลัย เมื่อปี 2532 และปริญญาโท M.S. (Economic Policy and Planning) Northeastern University, USA เมื่อปี 2534
รับราชการ

ในปี 2555 นายลวรณได้ดำรงตำแหน่งผู้อำนวยการสำนักนโยบายระบบการเงินและสถาบันการเงิน ในปีเดียวกันได้ดำรงตำแหน่งรองผู้อำนวยการสำนักงานเศรษฐกิจการคลัง จากนั้นในปี 2558 ได้ดำรงตำแหน่งที่ปรึกษาเศรษฐกิจการเงิน ต่อมาในปี 2559 ได้ดำรงตำแหน่งผู้ตรวจราชการกระทรวงการคลัง
ในปี 2561 ได้ดำรงตำแหน่งผู้อำนวยการสำนักงานเศรษฐกิจการคลัง จากนั้นในปี 2563 ได้ดำรงตำแหน่งอธิบดีกรมสรรพสามิต ต่อมาในปี 2565 ได้ดำรงตำแหน่งอธิบดีกรมสรรพากร
กระทั่งวันที่ 13 กันยายน 2566 ในการประชุมคณะรัฐมนตรีที่ประชุมมีมติเลือกนายลวรณให้ดำรงตำแหน่งปลัดกระทรวงการคลังคนใหม่แทนนายกฤษฎา จีนะวิจารณะ ที่ลาออกจากราชการมารับตำแหน่งรัฐมนตรีช่วยว่าการกระทรวงการคลัง จากนั้นในวันที่ 2 ตุลาคม 2566 ได้มีพระบรมราชโองการโปรดเกล้าฯ แต่งตั้งให้นายลวรณดำรงตำแหน่งปลัดกระทรวงการคลังอย่างเป็นทางการโดยให้มีผลทันที
ในวันที่ 1 ตุลาคม พ.ศ. 2567 นาย ธีรลักษ์ แสงสนิท น้องชาย นาย ลวรณ แสงสนิท เป็น รองปลัดกระทรวงการคลัง
ตำแหน่ง

19 สิงหาคม 2540
รองเลขาธิการนายกรัฐมนตรีฝ่ายการเมือง
รองผู้อำนวยการสำนักงานเศรษฐกิจการคลัง
26 สิงหาคม 2541 - รองประธานกรรมการมูลนิธิคุณหญิงลักขณา แสงสนิท เพื่อโรงเรียนนวมินทราชินูทิศ บดินทรเดชา
28 มกราคม 2558
ที่ปรึกษาด้านเศรษฐกิจการเงิน สำนักงานเศรษฐกิจการคลัง
ผู้ตรวจราชการกระทรวง กระทรวงการคลัง
1 ตุลาคม 2561 – ผู้อำนวยการสำนักงานเศรษฐกิจการคลัง
19 พฤศจิกายน 2562 – ประธานกรรมการในคณะกรรมการสถาบันคุ้มครองเงินฝาก
21 พฤษภาคม 2565 – อธิบดีกรมสรรพากร
2 ตุลาคม 2566 – ปลัดกระทรวงการคลัง
เครื่องราชอิสริยาภรณ์

พ.ศ. 2564 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2558 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2560 –  เหรียญจักรพรรดิมาลา (ร.จ.พ.)
รางวัลแกรมมี สาขาเพลงแห่งปี

| รางวัลแกรมมี สาขาเพลงแห่งปี |
| --- | --- |
"Not Like Us" โดยเคนดริก ลามาร์ ได้รับรางวัลในปี 2025
รางวัลสำหรับ: เพลงที่มีคุณภาพทั้งเนื้อร้องและทำนอง
ประเทศ: สหรัฐ
จัดโดย: สถาบันบันทึกเสียง
รางวัลแรก: 1959
ผู้รับรางวัล: เคนดริก ลามาร์ – "Not Like Us" (2025)
เว็บไซต์: grammy.com
รางวัลแกรมมี สาขาเพลงแห่งปี (อังกฤษ: Grammy Award for Song of the Year) เป็นรางวัลเกียรติยศที่มอบให้ในงานประกาศผลรางวัลแกรมมี ก่อตั้งขึ้นในปี ค.ศ. 1959 และเดิมเรียกว่ารางวัลกราโมโฟน รางวัลแกรมมี สาขาบันทึกเสียงแห่งปีเป็นหนึ่งในสี่รางวัลใหญ่ของงาน "สนามทั่วไป" (ร่วมกับรางวัลอัลบั้มแห่งปี, รางวัลบันทึกเสียงแห่งปี และรางวัลศิลปินหน้าใหม่ยอดเยี่ยม) ตามคู่มือคำอธิบายรางวัลแกรมมีประจำปี ครั้งที่ 54 รางวัลนี้นำเสนอ:
เพื่อเป็นเกียรติแก่ความสำเร็จทางศิลปะ ความสามารถด้านเทคนิค และความเป็นเลิศโดยรวมในอุตสาหกรรมการบันทึกเสียง โดยไม่คำนึงถึงยอดขายอัลบั้มหรืออันดับชาร์ต
หากเพลงที่ชนะมีตัวอย่างหรือการแก้ไขเนื้อหาที่มีอยู่ ผู้เผยแพร่และผู้แต่งเพลงของเพลงต้นฉบับสามารถยื่นขอใบรับรองผู้ชนะได้
ความแตกต่างของสาขาเพลงแห่งปีแตกต่างจากสาขาบันทึกเสียงแห่งปี และสาขาอัลบั้มแห่งปี มีแนวคิด คือ:
รางวัลบันทึกเสียงแห่งปี เป็นรางวัลสำหรับซิงเกิล หรือเพลงเดียวจากอัลบั้ม รางวัลนี้มอบให้เป็นของศิลปินที่แสดง โปรดิวเซอร์ วิศวกรบันทึกเสียง และ/หรือมิกเซอร์สำหรับเพลงนั้น ในความหมายนี้ "การบันทึก" (record) หมายถึงเพลงที่บันทึกไว้โดยเฉพาะ ไม่ใช่องค์ประกอบการแต่งเพลง หรืออัลบั้มเพลง
รางวัลเพลงแห่งปีเป็นรางวัลสำหรับซิงเกิล หรืออินดิวิดวลแทร็ก แต่ผู้ที่ได้รับรางวัลนี้คือนักแต่งเพลงที่แต่งเนื้อร้อง และ/หรือทำนองให้กับเพลงจริง ๆ ในความหมายนี้ "เพลง" (Song) หมายถึงเพลงที่แต่งขึ้น ไม่ใช่การบันทึกเสียง
รางวัลอัลบั้มแห่งปีสำหรับทั้งเพลงอัลบั้ม และมอบรางวัลให้กับศิลปิน นักแต่งเพลง โปรดิวเซอร์ วิศวกรบันทึกเสียง และวิศวกรมาสเตอริงสำหรับอัลบั้มนั้น ในความหมายนี้ "อัลบั้ม" (album) หมายถึงชุดเพลงที่บันทึกไว้ (แผ่นเสียงหลายแทร็ก ซีดี หรือแพ็กเกจดาวน์โหลด) ไม่ใช่เพลงแต่ละเพลงหรือการแต่งเพลง
ผู้ได้รับรางวัล

หมายถึงเพลงที่ได้รับรางวัลสาขาบันทึกเสียงแห่งปีด้วย
| ปี [I] | ผู้แต่งเพลง | สัญชาติ | ผลงาน | ผู้ขับร้อง/แสดง[II] | ผู้เข้าชิง | อ้างอิง |
| --- | --- | --- | --- | --- | --- | --- |
| 1959 | Domenico Modugno Franco Migliacci |  อิตาลี | "Volare" * | Domenico Modugno |  Paul Vance and Lee Pockriss กับเพลง "Catch a Falling Star" โดย Perry Como  Johnny Davenport and Eddie Cooley กับเพลง "Fever" โดย Peggy Lee  Alan Jay Lerner & Frederick Loewe กับเพลง "Theme to Gigi" โดย Various Artists Cy Coleman & Carolyn Leigh กับเพลง "Witchcraft" โดย Frank Sinatra |  |
โกวิทย์ โปษยานนท์

| โกวิทย์ โปษยานนท์ |
| --- | --- |
เกิด: 17 กันยายน พ.ศ. 2478 (89 ปี) จังหวัดพระนคร ประเทศสยาม
สัญชาติ: ไทย
อาชีพ: ข้าราชาการ, นักธุรกิจ, กรรมการตรวจสอบ
บิดามารดา: หลวงจำรูญเนติศาสตร์ (จำรูญ โปษยานนท์) (บิดา) นางอรุณ โปษยจินดา (มารดา)
ศาสตราจารย์พิเศษ โกวิทย์ โปษยานนท์ (17 กันยายน พ.ศ. 2478 - ) กรรมการกฤษฎีกา กรรมการสภามหาวิทยาลัยผู้ทรงคุณวุฒิของมหาวิทยาลัยวลัยลักษณ์ เคยดำรงตำแหน่ง อธิบดีกรมสรรพสามิต อธิบดีกรมสรรพากร รองปลัดกระทรวงการคลัง และผู้อำนวยการสำนักงบประมาณ
ประวัติ

ศาสตราจารย์พิเศษ โกวิทย์ โปษยานนท์ หรือ ศาสตราจารย์พิเศษ ดร.โกวิทย์ โปษยานนท์ เกิดที่ กรุงเทพมหานคร บิดาหลวงจำรูญเนติศาสตร์ (จำรูญ โปษยานนท์) มารดานางอรุณ (โปษยจินดา) โปษยานนท์ และเป็นหลานของ มหาอำมาตย์ตรี พระยาพิพัฒนธนากร (ฉิม โปษยานนท์) จบการศึกษาชั้นมัธยมจากโรงเรียนกรุงเทพคริสเตียนวิทยาลัย  สำเร็จการศึกษาชั้นเตรียมอุดมศึกษาจาก St Edmund's School Canterbury, England ศึกษาต่อที่   เมืองเคมบริดจ์ มหาวิทยาลัยเคมบริดจ์ B.A. (Honours)   และได้เข้าศึกษา มหาบัณฑิตและดุษฎีบัณฑิตบริหารธุรกิจ มหาวิทยาลัยคอร์เนล สหรัฐอเมริกา  เคยเข้ารับการอบรมหลักสูตรการสืบสวนจากสหรัฐอเมริกา   จบหลักสูตรวิชาการป้องกันประเทศ จากวิทยาลัยป้องกันราชอาณาจักร  (วปอ.รุ่นที่ 30)  และได้รับดุษฎีบัณฑิตกิตติมศักดิ์ (เศรษฐศาสตร์) จาก จุฬาลงกรณ์มหาวิทยาลัย
โกวิทย์ โปษยานนท์ เริ่มรับราชการในตำแหน่งอาจารย์ที่คณะเศรษฐศาสตร์ จุฬาลงกรณ์มหาวิทยาลัย และได้รับตำแหน่งศาสตราจารย์พิเศษ ในปี พ.ศ. 2528
ความเชี่ยวชาญเฉพาะด้านและด้านอื่น ๆ

ศาสตราจารย์พิเศษ ดร. โกวิทย์ โปษยานนท์ ได้รับการยอมรับว่าเป็นนักการเงินที่มีความสามารถ เคยดำรงตำแหน่งทั้งในราชการ องค์กรอิสระ และ เอกชน โดยล้วนเป็นงานที่เกี่ยวข้องกับการเงินทั้งสิ้น โดยเริ่มประวัติการทำงานหลังจากจบการศึกษามาเข้ารับราชการเป็นข้าราชการประจำ ของกระทรวงการคลัง และขึ้นดำรงตำแหน่ง อดีตรองปลัดกระทรวงการคลัง, อธิบดีกรมสรรพสามิต, อธิบดีกรมสรรพากร ตามลำดับ หลังจากเกษียณอายุราชการจึงได้เข้ารับดำรงตำแหน่งประธานกรรมการตลาดหลักทรัพย์แห่งประเทศไทย และตำแหน่งประธานกรรมการและกรรมการบริหารอีกหลายตำแหน่งหลายบริษัท นอกจากนี้ยังเป็นผู้รักษา "ยาเทพนิมิตร" ใช้ในตระกูลโปษยานนท์ ตั้งแต่สมัยพระยาพิพัฒนธนากร ซึ่งเป็นการนำเอาสมุนไพรของไทย มาทำยารักษาโรคผิวหนัง และใช้ทาแผลสด
เครื่องราชอิสริยาภรณ์

พ.ศ. 2540 –  เครื่องราชอิสริยาภรณ์อันเป็นที่เชิดชูยิ่งช้างเผือก ชั้นสูงสุด มหาปรมาภรณ์ช้างเผือก (ม.ป.ช.)
พ.ศ. 2535 –  เครื่องราชอิสริยาภรณ์อันมีเกียรติยศยิ่งมงกุฎไทย ชั้นสูงสุด มหาวชิรมงกุฎ (ม.ว.ม.)
พ.ศ. 2539 –  เครื่องราชอิสริยาภรณ์จุลจอมเกล้า ชั้นที่ 3 ตติยจุลจอมเกล้า (ต.จ.) (ฝ่ายหน้า)
พ.ศ. 2537 –  เหรียญจักรพรรดิมาลา (ร.จ.พ.)